ताजपुर में दूषित पानी आने पर लोग परेशान, प्रशासन से कार्रवाई की मांग
ताजपुरगांव में पीने के पानी की समस्या बरकरार है। पीले पानी की सप्लाई होने के कारण लोग बीमार हो रहे हैं। ग्रामीणों ने प्रशासन से गुहार लगाकर ड्रेन नंबर दो में बहने वाले केमिकल युक्त पानी को बंद कराने की मांग की है।
गांव में रहने वाले सुरेश, कृष्ण, बिक्का, युधिष्ठिर, सुनील, धर्मपाल, भतेरी, प्रेमो, राहुल, संदीप, बिट्टू, कुसुम, धनपति, सरोज का कहना है कि गांव से ड्रेन नंबर दो सटी हुई है। इसमें विभिन्न फैक्ट्रियों का जहरीला पानी आकर गिरता है। इस कारण 300 फीट तक भूजल दूषित हो चुका है। साथ ही हवा के साथ-साथ केमिकल की बदबू भी हमेशा बनी रहती है। इससे ग्रामीण बीमार हो रहे हैं। ग्रामीणों ने कहा कि यदि अब प्रशासन ने इस ओर ध्यान नहीं दिया तो हम सभी डीसी कार्यालय पर धरना देने को मजबूर होंगे। इसकी जिम्मेदारी प्रशासन की होगी।
hin_Deva hin_Deva hin_Deva